CELEX: 32007R0107
Language: lv
Date: 2007-02-05 00:00:00
Title: Komisijas Regula (EK) Nr. 107/2007 ( 2007. gada 5. februāris ), ar ko nosaka, kādā apjomā var pieņemt ievešanas tiesību pieteikumus, kas iesniegti attiecībā uz 2007. gadam atvērto kvotu, lai saskaņā ar Regulu (EK) Nr. 2172/2005 ievestu Šveices izcelsmes dzīvus liellopus, kuru svars pārsniedz 160 kg

6.2.2007   
            
            
               LV
            
            
               Eiropas Savienības Oficiālais Vēstnesis
            
            
               L 31/3
            
         
      KOMISIJAS REGULA (EK) Nr. 107/2007
   (2007. gada 5. februāris),
   ar ko nosaka, kādā apjomā var pieņemt ievešanas tiesību pieteikumus, kas iesniegti attiecībā uz 2007. gadam atvērto kvotu, lai saskaņā ar Regulu (EK) Nr. 2172/2005 ievestu Šveices izcelsmes dzīvus liellopus, kuru svars pārsniedz 160 kg
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1999. gada 17. maija Regulu (EK) Nr. 1254/1999 par liellopu un teļa gaļas tirgus kopīgo organizāciju (1),
   ņemot vērā Komisijas 2005. gada 23. decembra Regulu (EK) Nr. 2172/2005, ar ko nosaka sīki izstrādātus noteikumus par importa tarifu kvotu piemērošanu Šveices izcelsmes dzīviem liellopiem, kuru svars pārsniedz 160 kg un kā tas paredzēts Eiropas Kopienas un Šveices Konfederācijas Nolīgumā par lauksaimniecības produktu tirdzniecību (2), un jo īpaši tās 4. panta 1. punktu,
   tā kā:
   
               (1)
            
            
               Regulas (EK) Nr. 2172/2005 1. panta 1. punktā noteikts, ka ikgadējas beznodokļu tarifa kvotas apjoms, attiecībā uz kuru Kopienas ievedēji saskaņā ar minētās regulas 3. pantu var iesniegt ievešanas tiesību pieteikumus, ir 4 600 dzīvi liellopi.
            
         
               (2)
            
            
               Ievešanas tiesību pieteikumi iesniegti par tik lielu daudzumu, ka var apmierināt visus pieteikumus,
            
         IR PIEŅĒMUSI ŠO REGULU.
   1. pants
   Visi saskaņā ar Regulas (EK) Nr. 2172/2005 3. panta 3. punktu iesniegtie ievešanas tiesību pieteikumi kvotas periodam no 2007. gada 1. janvāra līdz 31. decembrim tiek apmierināti 100 % apmērā no pieprasītajām ievešanas tiesībām.
   2. pants
   Šī regula stājas spēkā 2007. gada 6. februārī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 5. februārī
      
         
            Komisijas vārdā —
         
            lauksaimniecības un lauku attīstības ģenerāldirektors
         
         Jean-Luc DEMARTY
         
      
   
   
      (1)  OV L 160, 26.6.1999., 21. lpp. Regulā jaunākie grozījumi izdarīti ar Regulu (EK) Nr. 1913/2005 (OV L 307, 25.11.2005., 2. lpp.).
   
      (2)  OV L 346, 29.12.2005., 10. lpp. Regula grozīta ar Regulu (EK) Nr. 1869/2006 (OV L 358, 16.12.2006., 49. lpp.).